21/07/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
R. P. 2014/13932. Resolución definitiva da concesión de subvencións programa fo103a: convocatoria do programa de subvencións a entidades deportivas, sen ánimo de lucro, para a realización de actividade físico-deportiva, non federada, ano 2014

RESOLUCIÓN DEFINITIVA DA CONCESIÓN DE SUBVENCIÓNS CORRESPONDENTES AO PROGRAMA FO103A: Convocatoria do programa de subvencións a entidades deportivas, sen ánimo de lucro, para a realización de actividade físico-deportiva, non federada, durante o ano 2014 Don DIEGO CALVO POUSO, presidente da Deputación Provincial da Coruña, A resolución de Presidencia n.º 8372 do 19 de maio de 2014 (BOP n.º do 22 de maio de 2014) aproba a concesión provisional de subvencións correspondentes ao programa FO103A: convocatoria do programa de subvencións a entidades deportivas, sen ánimo de lucro, para a realización de actividade físico-deportiva, non federada, durante o ano 2014, e concede un prazo de 10 días hábiles para aceptación da subvención e se é o caso presentaren reformulación, cambio de obxecto, alegacións ou emenda de erros. Visto que finalizou o prazo concedido aos interesados pola resolución devandita e vistas as aceptacións da subvención, corrección de erros, reformulacións, emendas, alegacións e probas que os interesados presentaron. A Comisión avaliadora aprobou o axuste nos importes concedidos de xeito provisional que por erro, non acadaban os 600 € fixados como importe mínimo nas bases da convocatoria, das que se realiza unha nova valoración, que figura na relación de subvencións concedidas definitivamente. Vistos o informe da Sección de Cultura e Deportes e o informe do Servizo de Fiscalización. RESOLVO: 1.º.–Aprobar a concesión das subvencións, incluídas as reformulacións e axustes nos importes concedidos de xeito provisional cuns importes inferiores a 600 €, correspondentes ao programa FO103A: Convocatoria do programa de subvencións a entidades deportivas, sen ánimo de lucro, para a realización de actividade físico-deportiva, non federada, durante o ano 2014, seguintes: Total concedido: 216.308,32 €. 2.º.–Dispor o gasto das subvencións concedidas por importe de 216.308,32 €, con cargo á seguinte aplicación orzamentaria: 0612/341A/481, fase A, referencia n.º 22014000300, operación n.º 220140000124.3.º.–Denegar a concesión das subvencións correspondentes ao programa FO103A: convocatoria do programa de subvencións a entidades deportivas, sen ánimo de lucro, para a realización de actividade físico-deportiva, non federada, durante o ano 2014, ás entidades sen animo de lucro seguintes polos motivos que se indican: 4.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 16 de xullo de 2014. O PRESIDENTE O SECRETARIO Diego Calvo Pouso José Luis Almau Supervía